L 87/96 Jurnalul Oficial al Uniunii Europene 22.3.2014 DECIZIA DE PUNERE ÎN APLICARE A COMISIEI din 20 martie 2014 de modificare a Deciziei 2006/594/CE în ceea ce privește alocările suplimentare din Fondul social european pentru anumite state membre, în cadrul obiectivului „convergență d [notificată cu numărul C(2014) 1707] (2014/158/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1083/2006 al Consiliului din 11 iulie 2006 de stabilire a anumitor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regula- mentului (CE) nr. 1260/1999 (), în special articolul 18 alineatul (2), întrucât: (1) Decizia 2006/594/CE a Comisiei (?) a stabilit o repar- tizare orientativă, pe stat membru, a creditelor de anga- jament în temeiul obiectivului „convergență” pentru perioada 2007-2013. (2)  Regulamentul (CE) nr. 1083/2006 a fost modificat prin Regulamentul (UE) nr. 1298/2013 al Parlamentului European și al Consiliului () în vederea rezolvării problemelor specifice ale șomajului, în special șomajul în rândul tinerilor și sărăcia și excluziunea socială prin adăugarea unui pachet suplimentar în valoare totală de 125 513 290 EUR, la prețurile din 2004, în cadrul Fondului social european. (3) Articolul 19 din Regulamentul (UE) nr. 1083/2006, astfel cum a fost modificat, modifică resursele disponibile pentru obiectivul „convergenţă” pentru a creşte alocarea din Fondul social european destinată Franței cu suma de 13 959 768 EUR în 2013. () JO L 210, 31.7.2006, p. 25. (?) Decizia 2006/594/CE a Comisiei din 4 august 2006 de stabilire a unei repartizări orientative, pe stat membru, a creditelor de anga- jament în temeiul obiectivului de convergență pentru perioada 2007-2013 (JO L 243, 6.9.2006, p. 37). (*) Regulamentul (UE) nr. 1298/2013 al Parlamentului European și al Consiliului din 11 decembrie 2013 de modificare a Regulamentului (CE) nr. 1083/2006 al Consiliului în ceea ce priveşte alocarea financiară din Fondul social european pentru anumite state membre (JO L 347, 20.12.2013, p. 2556). (4)  Repartizarea orientativă a creditelor de angajament pentru ca regiunile eligibile să beneficieze de fondurile structurale în temeiul obiectivului „convergență” în 2013 ar trebui să fie revizuită pentru statul membru respectiv. (5) Decizia 2006/594/CE nu a fost modificată în ceea ce priveşte alocările financiare suplimentare  destinate Croației la aderare. Din motive de transparență şși de exhaustivitate, alocările destinate Croației ar trebui, de asemenea, să fie introduse. (6)  Prin urmare, Decizia 2006/594/CE ar trebui modificată în consecință, ADOPTĂ PREZENTA DECIZIE: Articolul 1 Anexele I şi III la Decizia 2006/594/CE se înlocuiesc cu textul anexei la prezenta decizie. Articolul 2 Prezenta decizie se adresează statelor membre. Adoptată la Bruxelles, 20 martie 2014. Pentru Comisie Johannes HAHN Membru al Comisiei